Ռիդ Հոֆման

**Ռիդ Գարեթ Հոֆման** (, ), ամերիկացի ձեռնարկատեր, վենչուրային կապիտալիստ և գրող, LinkedIn սոցհարթակի համահիմնադիր, ներկայումս Greylock Partners վենչուրային ընկերության գործընկեր և inflection AI-ի համահիմնադիր։

Միլիարդատեր, Forbes ամսագրի 2021 թվականի վարկանիշում կարողությունը գնահատվել է 2,3 միլիարդ դոլար։

## Կրթություն
Հոֆմանը սովորել է Վերմոնտի Փաթնի դպրոցում, որտեղ զբաղվել է գյուղատնտեսությամբ։

Նա ավարտել է Սթենֆորդի համալսարանը 1990 թվականին՝ ֆորմալ լեզուների և կոգնիտիվ գիտությունների բակալավրի աստիճանով։ Արժանացել Է Մարշալի կրթաթոշակին՝ արտերկրում ասպիրանտուրա սովորելու համար, որով նա ստացել է փիլիսոփայության մագիստրոսի կոչում Օքսֆորդի Վոլֆսոն քոլեջում 1993 թվականին։

## Կարիերա
### Վաղ տարիներ
1994 թվականին Հոֆմանը միացել է Apple Computer-ին, որտեղ նա աշխատում էր eWorld-ի (առցանց ծառայություն ստեղծելու նախատիպ) վրա։ AOL-ը այն ձեռք է բերել 1996 թվականին։ Ավելի ուշ նա աշխատել է Fujitsu-ում՝ նախքան իր առաջին ընկերության՝ SocialNet.com-ի համահիմնադիր դառնալը։ Այն կենտրոնացած էր «նմանատիպ հետաքրքրություններ ունեցող մարդկանց առցանց ժամադրության վրա, ինչպիսիք են գոլֆիստները, ովքեր փնտրում էին խաղընկերներ»։

### PayPal
SocialNet-ում աշխատելիս՝ Հոֆմանը եղել է PayPal-ի տնօրենների խորհրդի անդամ։ 2000 թվականի հունվարին նա հեռացել է SocialNet-ից և միացել PayPal-ին՝ որպես ընկերության գործադիր տնօրեն։

### LinkedIn
մինի|Հոֆմանը ելույթ է ունենում միջոցառմանը
2002 թվականի դեկտեմբերին Հոֆմանը երկու նախկին գործընկերների հետ  հիմնադրել է LinkedIn  սոցիալական ցանցը։ LinkedIn-ը գործարկվել է 2003 թվականի մայիսի 5-ին որպես բիզնես-ուղղվածությամբ առաջին առցանց սոցիալական ցանցերից մեկը։ 2011 թվականի մայիսի 19-ին Հոֆմանը տիրապետում էր մոտ 2,34 միլիարդ դոլար արժողությամբ բաժնետոմսերի փաթեթին։

2016 թվականի հունիսի 13-ին Microsoft-ն առաջարկել է LinkedIn-ը ձեռք բերել 26,2 միլիարդ դոլար կանխիկ գումարով։ 2017 թվականի մարտի 14-ին Հոֆմանը դարձել է Microsoft-ի խորհրդի անդամ։

### Արհեստական բանականություն
Հոֆմանը OpenAI արհեստական բանականության հետազոտությամբ զբաղվող ընկերության հիմնադիր-ներդրողն էր։

2023 թվականի մայիսի դրությամբ նա և Greylock Partners-ը ներդրումներ են կատարել AI-ով աշխատող առնվազն 37 ընկերություններում։

### Ներդրումներ
2009 թվականին Հոֆմանը միացել է Greylock Partners վենչուրային ընկերությանը։

Ըստ Դեյվիդ Քիրքպատրիկի «Ֆեյսբուքի Էֆեկտ» () գրքի՝ Հոֆմանն է կազմակերպել Մարկ Ցուկերբերգի և Փիթեր Թիլի առաջին հանդիպումը, որը հանգեցրել է Թիլի նախնական 500,000 ԱՄՆ դոլարի ներդրմանը Ֆեյսբուքում։ Հոֆմանը Թիլի հետ միասին ներդրումներ է կատարել Ֆեյսբուքի ֆինանսավորման առաջին փուլում։

2009 թվականից ի վեր Հոֆմանը վենչուրային կապիտալ է տրամադրել տասնյակ ձեռնարկություններին, ինչպիսիք են Airbnb-ն, Aurora Innovation-ը, Taptap Send-ը և Helion Energy-ն։

Նա եղել է Zynga-ի տնօրենների խորհրդի անդամ 2008 թվականի մարտից մինչև 2014 թվականի հունիսը և ներկայումս ընդգրկված է մի քանի տնօրենների խորհուրդում՝ ներառյալ Aurora-ն, Joby Aviation-ը և Microsoft-ը։

### Դասավանդում
Հոֆմանը դասավանդում է «Blitzscaling» անվճար դասընթացը Սթենֆորդի համալսարանում։

## Անձնական կյանք
2004 թվականին Հոֆմանն ամուսնացել է Միշել Յիի հետ։ Զույգը բնակվում է Սիեթլում, Վաշինգտոն։ Հոֆմանը սեղանի խաղերի մեծ երկրպագու է․ ըստ նրա՝ նման խաղերը լավ մարզանք են բիզնեսի համար։

Հոֆմանը ֆինանսավորել է Ջին Քերոլի դատավարությունը ընդդեմ Դոնալդ Թրամփի՝ իրեն զրպարտելու և ծեծի ենթարկելու համար։ 2023 թվականի մայիսի 9-ին երդվյալ ատենակալները Թրամփին մեղավոր են ճանաչել և Քերոլին 5 միլիոն դոլար փոխհատուցում տվել։

2023 թվականի սեպտեմբերին The Wall Street Journal-ը հայտնել է, որ Հոֆմանը հաճախ այցելել է Ջեֆրի Էփշթեյնի մասնավոր կղզի 2014 թվականին։ Հոֆմանը պնդել է, որ հանդիպման նպատակը Մասաչուսեթսի տեխնոլոգիական ինստիտուտի համար դրամահավաքն էր, և որ նա ափսոսում է Էփշթեյնի հետ փոխգործակցության համար։

## Ծանոթագրություններ

## Արտաքին հղումներ
* 
* 
* 
* 
* The Start-Up of You  book website
* The Alliance book website
* Blitzscaling book website
* Hoffman's Personal Web Site

Կատեգորիա:21-րդ դարի ամերիկացի գործարարներ
Կատեգորիա:Ամերիկացի գործարարներ
Կատեգորիա:Ամերիկացի միլիարդատերեր
Կատեգորիա:Ամերիկյան տեխնոլոգիական ընկերության հիմնադիրներ
Կատեգորիա:Ամերիկացի ձեռնարկատերեր
Կատեգորիա:Ամերիկացի ներդրողներ
Կատեգորիա:Ամերիկացի գրողներ
Կատեգորիա:Ամերիկացի ծրագրավորողներ